AksaraLLM/aksara-bahasa-daerah-v1 huggingface dataset:
Cinta di Saku Celana ya iku filem drama-komedi Indonésia ingkang diudhari ing surya 28 Juni 2012. Filem iki disutradarai déning Dawn Nugros. Cinta di Saku Celana iki dilakoni karo Donny Alamsyah lan Joanna Alexandra.

Sinopsis 
Impènan Ahmad (Donny Alamsyah) prasaja. Dhèwèké kepéngin duwé katresnan. Lan impèn iki bener krasa kang alami, amarga Ahmad sing pancen yatim piatu, ora tau ngerasakne tresna wiwit  dhèwèké cilik lan urip ing panti asuhan.

nganti akhiré sakumpulan kartu-kartu pos misterius sing dikirim Bagas (Lukman Sardi) saka warna-warna penjuru donya ndadekno Ahmad karo Bening (Joanna Alexandra) ketemu. Bening mahasiswi sing ayu nanging rapuh, banjur dadi sok de'e temoni ana ing gerbong KRL sing kerep ditunggangi Bening. Ahmad akhiré tresna karo Bening. Nanging siji masalahe. Ahmad malah ora wani gae ngajak kenalan.

Paprangan dumadi ana ing atine Ahmad,  dhèwèké kudu ngeraih atine Bening utawa nerusaké urip kaya ngene?. Akhiré  ibu Panti Asuhan (Vita Ramona) lan kancane Ahmad  sing jenenge Gifar (Dion Wiyoko) mènèhi saran, Ahmad kudu nulis surat cinta gawé Bening. Saran iku ditrima karo Ahmad, dhèwèké duwé rencana mènèhi surat cinta ana ing Bening lan ngajak kenalan sedurunge kasep. Nanging amarga kedadeyan insiden kecopetan sing ora dikarepaké ndadekno surat iku ilang, kewaninan Ahmad sing pancen wis nanggung langsung kasingkirake.

Ora putus asa, insiden kecopetan iku mènèhi Ahmad ide. Dhèwèké  nyuwun tolong pencopet sing jenenge Gubeng (Ramon Y Tungka) kanggo nyolong atine Bening. Nanging pas dina sing dijanjikno Gubeng, copet sing disewa Ahmad ora muncul-muncul, Ahmad Ngamuk. Karo nggegem palu stempel pos, Ahmad nggoleki Gubeng sing ternyata wis insaf, lan dikurung ana ing kunjara.

Pranala njaba 
 Sinopsis cerita Cinta di Skau Celana
 Babaran saka pilem Cinta di Saku Celana 
 Jadwal teater saka pilem Cinta di Saku Celana

Filem Indonésia
Filem komedi
Artikel Wiki Mrebawani
Of Mice and Men iku novéla diserat déning John Steinbeck. Dibabar ing taun 1937, novèl iki nyeritakaké George Milton lan Lennie Small, pangungsi buruh paternakan migran, kang pindah-pindah nggon ing California kanggo nggolék gawéan ing mangsa Sarwa Susah (Great Depression) ing United States.

Adhedhasar pengalamaning Steinbeck minangka dadi bindlestiff (glandhangan kang nggawa buntelan) ing taun 1920an (sadurungé Okies, kang bakal dhèwèké caritakaké ing The Grapes of Wrath, teka), judhul novéla iki dijupuk saka puisi déning Robert Burns kang judhulé "To a Mouse", kang kawaca: "The best laid schemes o' mice an' men / Gang aft agley". (The best laid schemes of mice and men / Often go awry.)

Bahan wacanan wajib ing sekolah-sekolah, Of Mice and Men kerep dadi inceran sénsor-sénsor vulgarity lan apa waé kang keitung nyerik utawa basa-basa rasis; dadiné, novéla iki kalebu ing Buku Paling Mancahi ing Abad ke-21 ing American Library Association.

Rujukan

Notes
The Little Prince ya iku filem drama fantasi animasi 3D taun 2015 kang abasa Inggris, kang disutradarani Mark Osborne, lan diprodhuksi déning Dimitri Rassam, Aton Soumache, lan Alexis Vonarb lan naskah filem iki ditulis déning Irena Brignull lan Bob Persichetti, dhedhasar saka novèl taun 1943 kang irah-irahané padha anggitané Antoine de Saint-Exupéry. Swara ing filem iki diisi déning Jeff Bridges, Rachel McAdams, Paul Rudd, Bud Cort, Marion Cotillard, Benicio del Toro, James Franco, Ricky Gervais, Paul Giamatti, Riley Osborne, Albert Brooks lan Mackenzie Foy.

Filem iki minangka animasi adhaptasi kang pisanan, ing filem iki nganggo stop motion kanggo novèl lan animasi komputer minangka kanggo tambahan kaca narasi. Filem iki ora mung saka novèl Saint-Exupéry's, nanging wis dirajut minangka pérangan kilas wuri saka narasi asli. Filem iki diko-produseri saka internasional ya iku Prancis, Kanada, lan Amèrikah.

Filem iki digebyakaké ing tanggal 22 Mèi taun 2015 ana ing 68th Cannes Film Festival, nanging filem iki ora mèlu kompetisi ing acara iku, lan diterusaké gebyagan ana ing Prancis tanggal 29 Juli déning Paramount Pictures. Ing biyoskup Amèrikah iku diancangaké gebyagan ing tanggal 18 Maret taun 2016 ing RealD 3D, nanging. Netflix banjur nampa hak distribusi lan filem iki digebyakaké ing tanggal  5 Agustus. Filem iki nampa tanggepan kang positip, nampa pangalem kanggo gagrak animasiné lan nampa pikolèhan $97.6 yuta saka budget kanggo nggawé filem ya iku $77.5 yuta, lan dadi animasi Prancis kang paling suksès salawasé.

Rujukan 

Filem abasa Inggris
Artikel Wiki Mrebawani
Olimpiadhe Mangsa Panas 2016 (), kanthi resmi kondhang minangka Games of the XXXI Olympiad, lan uga kondhang Rio 2016, acara manéka olahraga  internasional sing gedhé iki kalebu Olympic Games sing dianakaké ing Rio de Janeiro, Brazil, saka 5 nganti 21 August 2016.

Akeh nagara kecathet dadi panyarta ing akèh olahraga. Luwih saka 10.500 atlit saka 206 National Olympic Committees (NOCs), ana panyarta kawiwit saka Kosovo lan Sudan Kidul, mèlu ing acara iki. Acara iki ngrebutaké 306 medhali, lan ana 28 olimpiadhe olahraga — rugby sevens lan golf, sing ditambahi déning International Olympic Committee ing 2009. Acara-acara olahraga kuwi ditindakaké ing 33 panggon ing kutha Rio de Janeiro lan 5 panggon ing São Paulo (Kutha paling Gedhé ing Brazil), Belo Horizonte, Salvador, Brasília (Ibukutha Brazil), lan Manaus.

Thomas Bach mimpin kapisan Olimpiadhe Mangsa Panas iki. Rio de Janeiro dibyawaraké dadi kutha sing nganakaké olimpiadhe iki ing 121st IOC Session sing dianakaké ing Kopenhagen, Dénmark, in 2 October 2009. Rio dadi kutha kawiwit ing Amérikah Kidul sing nganakaké Olimpiadhe Mangsa Panas. Acara iki dadi acara olahraga kawiwit ing nagara sing nganggo Basa Portugis, lan dadi nagara kawiwit sing nganakaké olimpiadhe ing mangsa salju (2000 olahraga diwiwiti ing 15 September – limang dina sadurungé mangsa semi ing bumi sisih kidul), wiwit 1968 dianakaké ing Amérikah Latin, lan wiwit 2000 (lan kateluné) dianakaké ing bumi sisih kidul.

Kagiyatan ing kridha-kridha iki dicireni kontroversi—kalebu korupsi lan pameréntahan nagara fèdheral sing ora gumathok, kaya ta kawigaten kasarasan lan keslametan marang virus Zika lan polusi sing gedhé ing teluk Guanabara, uga prakara doping atlit Russia sing merbawani panyartané nagara iku kridha iki.
The Ring iku filem horor Amerikah taun 2002 ajenré psikologi lan adikodrati kang disutradarani Gore Verbinski lan dibintangi Naomi Watts. Filem iki gawéan ulang saka filem horor Jepang taun 1998, Ring, kang dhedhasar novèl Ring kaanggit déning Koji Suzuki.

The Ring dibabar ing biyoskup nalika 18 Oktober 2002 lan nampa ulasan positif. Filem iki uga nampa akèh kritik kang ngalem gegantungané marang rasa wedi lan visual getih wutah lan panyutradaraan sarta naskahé, Masiya, filem iki nampa kritik nègatif bab pangembangan karakter. Sanajan rantamané mung $48 yuta, filem iki kasil bruto punjul $249. Filem iki diterusaké The Ring Two (2005) lan Rings (2016).

Filem abasa Inggris
Wong-wong Zaza (uga karan Kird, Kirmanc utawa Dimili) ya iku wong-wong ing Anatolia Wétan sing basa asliné basa Zaza. Punjering tanah wutah getihé wong Zaza, wewengkon Dersim, dumadi provinsi Tunceli, Bingöl lan péranganing provinsi Elazığ, Erzincan lan Diyarbakır. Klompok etnis sing ngomong ing Zaza.

Étnogénésis 
Sanajan akèh ahli basa sarujuk yèn basa Zaza iku dudu sawijining dhialèk Kurdhi nanging basa swatantra kaya Gilaki, para ahli basa uga sarujuk marang kasunyatan yèn wong Zaza lan wong Kurdhi iku étnisé lan budayané gegandhèngan. Ludwig Paul uga mratèlaké yèn prakara étnokulural dadi faktor sing nemtokaké jatidhiri étnis para nutur basa Zaza. Dudutané lapuran ngélmiah ngenani wong Zaza ya iku yèn wong Zaza iku génétiké mèmper karo wong Kurdhi.

Wod sujarahing wong Zaza 
Kajian basa nuduhaké yèn wong Zaza ayaké migrasi menyang tanah wutah getihé sing saiki saka pasisir Kidul saka Laut Kaspia. Sawenèh wong Zaza nganggo tembung (Daylami) kanggo nyandra jati dhiri bangsané. Tembung Dimli (Daylami) uga nyandra wewengkon Provinsi Gilan Iran saiki. Sawenèh ahli basa nggayutaké tembung Dimli karo Daylamites ing Pagunungan Alborz sacedhaké pasisir Laut Kaspia ing Iran lan pitaya yèn para Zaza iku uwis migrasi saka Daylam tumuju pérangan Kulon. Ing wektu iki, basa Irania isih dituturaké ana ing wewengkon Kiduling Laut Kaspia (uga karan basa Kaspia), sing kalebu Sangsari, Mazanderani, Tati, Semnani, lan Talysh, sing paramasastrané lan tetembungané caket karo Zaza; bab iki nyengkuyung panemu yèn para Zazas migrasi menyang Anatolia Kidul saka wewengkon Kiduling Laut Kaspia.

Basa 
Zazaki ayaké asal mulané saka Iran Lor, saka wewengkon historis "Deylamān" ana ing Laut Kaspia, ing provinsi saiki ya iku Gīlān. Ing wektu iki basa Irania isih dituturaké ana kana (uga karan dhialèk Kaspia) kaya déné Sangsarī, Māzandarānī, Tātī (Herzendī), Semnānī, Tāleshī sing miturut paramasastrané luwih caket karo Zazaki tinimbang basa Kurdhi. Saliyané basa Balochi sing dicaturaké ing Balochistan, basa Gōrānī sing dicaturaké ing papan-papan kapecil ing Iran lan Mésopotamia duwé gegandhèngan linguistik sing caket karo basa Zazaki.

Tetélan kawitan sing katulis abasa Zaza diimpun déning ahli basa Peter Lerch ing taun 1850. Suwalapatra liyané cacah loro ya iku seratan ngenani bab agama (Mewlıd) saka Ehmedê Xasi ing 1899, lan saka Usman Efendiyo Babıc (dibabar ing Damaskus ing taun 1933); karya cacah loro iki ditulis migunakaké aksara Arab. Negara pérangan sing nduwé TRT Kurdî nyiaraké acara tivi abasa Zaza.

Rujukan 

Golongan ètnik ing Turki
Artikel Wiki Mrebawani
Njoto iku pamimpin seniyor Parté Kuminis Indonésia. Dhèwèké lair tanggal 17 Januai 1927. Kajaba dadi pamimpin PKI, dhèwèké uga naté dadi mantri ing kalamangsa pamréntahané Soekarno. Ing pungkasan, Njoto dipaténi ing taun 1965 nalika jaman geger taun semana. Kajaba gumregah semangaté ing donya pulitik, Njoto uga asing mènèhi kuliah-kuliah kang ana gegayutané karo kuminisme. Salah sawijining matèri kang diajarké ya iku bab Materialisme. Ing panemune Njoto, materialisme iku konsèp filsafat Marxis, lan dialektika kang dadi métodhené.

Cathetan suku

Tokoh pulitik Indonésia
Lair 1927
The BFG ya iku filem petualangan fantasi saka Amèrikah taun2016 kang disutradharai lan ko-prodhuser déning Steven Spielberg, naskah filem iki ditulis déning Melissa Mathison lan dhedhasar saka novèl taun 1982 kang irah-irahané padha, novèl iki dianggit déning Roald Dahl. Filem iki dibintangi Mark Rylance, Ruby Barnhill, Penelope Wilton, Jemaine Clement, Rebecca Hall, Rafe Spall lan Bill Hader. Ing filem iki critakaké, bocah manungsa wédok kang kekancan karo raksesa kang apikan, dubbed the "Big Friendly Giant", raksesa kang nggawa dhèwèké ing Praja raksesa, kang wong loro iku padha nyoba kanggo mungkasi raksesa kang mangan wong lan nempuh ing donya manungsa.

Kathleen Kennedy lan Frank Marshall miwiti pangembangan ing adhaptasi saka The BFG iku mbalik wuri ing taun 1990, lan akèh panganggit naskah kang diséwa kanggo nggawé naskah filem iki ing sawenèh taun. DreamWorks nampa hak filem saka Bukuné Dahl`s ing wulan Sèptèmber taun 2011, lan Marshall karo Sam Mercer mèlu minangka prodhuser filem iki, Mathison minangka panganggit naskah filem, lan Kennedy minangka prodhuser èksekutip. Spielberg diumumaké dadi sutradhara ing wulan April taun 2014, sarta kumpeni produksiné Amblin Entertainment minangka ko-prodhuser. Panjupukan gambar mligi iku diumumaké ing wulan Maret taun 2015, filem iki dadi filem dirèktorial pisanan saka Spielberg kanggo Walt Disney Pictures.

The BFG digebyakaké ana ing Cannes Film Festival tanggal 14 Mèi taun 2016, lan digebyakaké ana Amèrikah lor ing biyoskup  El Capitan ing tanggal 21 Juni 2016. Filem iki digebyakaké ana Amèrikah ing Disney Digital 3-D, RealD 3D, IMAX 3D, and conventional theatrical formats on July 1, 2016, the same year of Dahl's centennial. Filem iki lumrahé nampa tanggepan positip nanging nampa kuciwan ing box office, nanging mung nampa pikolèhan $113 yuta saka budget kanggo gawé filem ya iku $140 yuta.

Cathetan

Réferènsi 

Artikel Wiki Mrebawani
Perkara batur tukon iku umum banget ing sujarah Yunani Kuna, kaya ta ing papan-papan liyané ing jaman samana. Diwatara, akèh-akèhé warga Athéna nalika ika duwé saorané batur tukon siji. Pangripta nguni akèh-akèhé nganggep yèn prakara batur tukon iku lumrah tur prelu. Paradhigma iki dadi rembug ing dhialog Sokrates. Stoisme mono mbabar cathetan kapisan kang ngutuk prakara batur tukon.

Praktèk historiografis modhèren mbédakaké batur tukon catèl (deduwèn priangga) saka golongan kang kauger awit palemahan kaya ta pénésté ing Thessaly utawa hélot ing Sparta, kang luwih sairib sèrvus (prangkat tambahan tumrap palemahan) ing jaman tengahan. Hélot catèl mono wong kang winates kabébasané lan pineksa supaya manut marang majikané, kang kena nuku, ngedol, ngamardika dhèwèké kaya déné catèl liyané.

Kajian akadhemis bab batur tukon ing Yunani kuna nandhang prakara métodhologis kang wigati. Cathetan bab iki tan silih gegayutan lan kapérang-pérang, sarta nyungku mligi ing kukuban Athéna. Ora ana prajanjian kang mirunggan ngrembug jejer iki, déné yurisprudhènsi migatèkaké bab batur tukon mung nalika ana pametuné. Kumedhi lan tragédhi merlambangi stéréotip, déné ikonografi ora mbédakaké antaraning batur tukon karo tukang.

Pratélan tetembungan 
Ana ing ngisor iki tembung-tembung Jawa kang dianggo ing artikel iki, dikanthèni jarwané ing basa Indonésia lan Inggris.

Cathetan 

Batur tukon ing Yunani kuna
Alice Through the Looking Glass iku filem fantasi petualang disutradarani James Bobin, ditulis déning Linda Woolverton lan dibabar déning Tim Burton. Adhedhasar saka buku Through the Looking-Glass déning Lewis Carroll lan uga dadi sekuél filem Alice in Wonderland taun 2010. Filem iki dibintangi Johnny Depp, Anne Hathaway, Mia Wasikowska, Rhys Ifans, Matt Lucas, Helena Bonham Carter lan Sacha Baron Cohen lan uga pangisi swara filem déning Stephen Fry, Michael Sheen, Timothy Spall lan Alan Rickman ing pameraga akir filem. Filem iki nyeritakaké Alice kang nemu cermin ajaib kang nggawa dhèwèké ing Underland manèh lan nemu Mad Hatter ora kaya lumrahé, dhèwèké saya édan lan péngin ngonangi hakékating kaluwargané. Alice banjur nganglang léwat wektu (karo "Chronosphere")lan nemoni kanca-kancané lan mungsuh-mungsuhé ing kaanan kang béda-béda saka lumrahé lan dhèwèké kudu mbantu nyelametaké Hatter sadurungé enték wektuné. Alice Through the Looking Glass digebyag déning Walt Disney Pictures ing tanggal 27 Mèi 2016. Filem iki akèh dikritik lan uga kalebu box office disappointment (box office kang nguciwani), ngasilké bruto 287 juta dolar punjul lan nganggaraké biyaya 170 juta dolar.

Pameraga 
 Pameraga Live-action (aksi langsung)
 Johnny Depp minangka Tarrant Hightopp, Mad Hatter.
 Louis Ashbourne Serkis minangka Tarrant Hightopp enom 
 Mia Wasikowska minangka Alice Kingsleigh
 Helena Bonham Carter minangka Iracebeth of Crims, Red Queen
 Leilah de Meza minangka Iracebeth enom
 Anne Hathaway minangka Mirana of Marmoreal, White Queen.
 Amelia Crouch minangka Mirana enom
 Sacha Baron Cohen minangka Time, nara kadewaan kang agung/jarum jam hibrid kang mameréntah wektuné dhèwèké ing Underland nganggo the Chronosphere.
 Rhys Ifans minangka Zanik Hightopp, Mad Hatter's father
 Matt Lucas as Tweedledum and Tweedledee
 Pangisi swara
 Alan Rickman minangka Absolem, the Butterfly
 Stephen Fry minangka Cheshire, the Cheshire Cat
 Michael Sheen minangka Nivens McTwisp, the White Rabbit
 Timothy Spall minangka Bayard, the Bloodhound
 Kyle Hebert minangka Young Bayard
 Barbara Windsor minangka Mallymkun, the Dormouse
 Paul Whitehouse minangka Thackery Earwicket, the March Hare
 Matt Vogel minangka Wilkins, abdining wektu kang ket mbiyén nggerus lan nderita. Toby Jones mulané kang ditunjuk.

Musik lan lagu latar 
Musik-musik filem iki disusun déning Danny Elfman. Lagu lataré digebyag ing tanggal 27 Mèi 2016 déning Walt Disney Records.

Babaran 
Alice Through the Looking Glass prémiér ing London tanggal 10 Mèi 2016 lan dibabar ing téater tanggal 27 Mèi 2016 ing United States déning Walt Disney Pictures.

Rujukan 

Filem abasa Inggris
Sandyakala Ning Majapahit ya iku lakon sujarah kang dianggit déning Sanoesi Pane.
Lakon iki dhedhasar saka sujarah nuju bubaré Kraton Majapahit, ana Jawa Wétan.
Sumber ceritané saka Serat Pararaton, Serat Kanda, Serat Damarwulan, lan Babad Blambangan.

Boen S. Oemarjati, kang naté nggawé sinopsis lan mbahas lakon iki, nyimpulaké yèn Sanusi Pane arep nudhuhaké yèn jayaning kraton kudu dijurung jujuré lan unggulé pribadi para pamimpiné.

Miturut A. Teeuw, ana bukune Sastra Baru Indonesia 1 (1980), lakon iki nggambaraké prastawa-prastawa kang wigati ana sujarah lawas Jawa.
Panganggité ora akèh nyimpang saka sumber asalé kaya kang ditapsir déning para orientalis Landa, kang paling menarik ngenani karya iki ya iku unsur tragedhiné, malah unsur fatalismé.
Sithik banget sinambungané karo gegayuhan kabangsan ngenani sawijining wiwitan jaman anyar kanggo Indonesia kanthi suwasana sedhih kang ana ing lakon iku.
Lakoné kang merjuangaké apa kang bener nemoni pati kanthi tragis.

Cathetan suku

Bibliografi

Pranala njaba 
Laman web detik.com
Analisis Drama Sandyakalaning Majapahit

Drama
Artikel Wiki Mrebawani
Boenga Roemah Makan iku lakon kang dianggit déning Utuy Tatang Sontani.
Lakon iki rampung dianggit taun 1947, diterbitaké taun 1948 déning Balai Pustaka, lan kerep dipentasaké taun 1950-an.

Cerita iki ya iku salah sawijining kaca benggala kacondongan pamikiran panganggité kang idèntik rasional.
Utuy nolak kakolotan lan nentang idéalisme kang ora réalistis, dhèwèke ngècè moralitas lan dogma agama.

H. B. Jassin nyanggah yèn lakon iki diunèkaké sipat psikologis.
Ana buku Kesusastraan Indonesia Modern dalam Kritik dan Esei II (1985:148), dhèwèké omong yèn ora cetha kanggo dhèwèké ngenani sisih kajiwané Ani.

Miturut Boen S. Oemarjati, ana bukuné Wujud Lakon dalam Sastra Indonesia (1971:204), Utuy Tatang Sontani lan Kirdjomuljo kalebu juru tulis kang kasil nulis lakon kang madeg saka sak babak.

Cathetan suku

Bibliografi

Pranala njaba 
Laman web Kreativa 
Laman web Universitas Negeri Yogyakarta 
Laman Kompasiana

Drama
Artikel Wiki Mrebawani
Deadshot (Floyd Lawton) iku karakter fiksi kang muncul ning komik Amèrikah kang dibabar DC Comics, racaké dadi mungsuhé Batman. Dhèkné biasa digambarké dadi adidurjana, mung akir-akir iki ndapuk antiwira. Karakter iki muncul pisanan ning Batman #59 (Juni/Juli 1950) lan digawé déning Bob Kane, David Vern Reed, lan Lew Schwartz. Minangka juru tèmbak paling mbebayani lan titis, Deadshot dadi anggota mligi Suicide Squad lan Secret Six.

Deadshot kalebu pratélané IGN bab 100 durjana paling édab salawas-lawasé nomer 43.  Karakter Deadshot didapuk Will Smith ing filem Suicide Squad taun 2016.

Pratélan tetembungan 
 adidurjana - supervillain
 antiwira - antihero
 juru tèmbak - marksman

Rujukan
Lights Out ya iku filem adikodrati horor saka Amèrikah taun 2016, filem iki disutradarani David F. Sandberg minangka debut dadi sutradhara gedhé, lan filem iki diprodhuksi déning Lawrence Grey, James Wan, lan Eric Heisserer, lan naskah kanggo filem iki ditulis déning Heisserer. Filem iki dibintangi Teresa Palmer, Gabriel Bateman, Billy Burke lan Maria Bello. Filem iki dhedhasar filem cekak kang digawé déning Sandberg ing taun 2013 kang judhul filem cekak padha lan uga diparagani déning Lotta Losten, minangka paraga mligi ing filem cekak iku.

Filem Light Out digebyakaké ana ing Los Angeles Film Festival tanggal 8 Juni taun 2016 lan uga digebyakaké ana ing Amèrikah tanggal 22 Juli déning Warner Bros. Filem iki nampa pikolèhan $85 yuta lan tanggepan kang lumrahé apik.

Cast 
 Teresa Palmer minanka dadi Rebecca
 Amiah Miller minanka dadi Rebecca nalika nom
 Gabriel Bateman minanka dadi Martin, adhi lanangé Rebecca.
 Alexander DiPersia minanka dadi Bret, pacaré Rebecca.
 Maria Bello minanka dadi Sophie, Ibuné Rebecca lan Martin.
 Emily Alyn Lind minanka dadi Young Sophie
 Billy Burke minanka dadi Paul, bojoné Sophie lan bapaké Martin.
 Alicia Vela-Bailey minanka dadi Diana, roh jahat.
 Ava Cantrell minanka dadi Diana nalika nom
 Lotta Losten minanka dadi Esther, asistené Paul.
 Andi Osho minanka dadi Emma

Produksi

Prosès makarya filem 
Panjupukan gambar mligi filem iki diwiwiti ing tanggal 29 Juni 2015. Prosès makarya filem wrapped ing tanggal 5 Agustus taun 2015.

Gebyagan 
Filem iki digebyakaké ana ing  Los Angeles Film Festival tanggal 8 Juni taun 2016. Filem iki uga digebyakaké ana ing  Comic-Con tanggal 20 Juli taun 2016, lan ing tanggal 22 Juli taun 2016.

Rujukan 

Filem abasa Inggris
Artikel Wiki Mrebawani
Ashadi Siregar kondhang minangka panganggit novèl populèr kang tokohé mahasiswa.
Ashadi lair ana Pematang Siantar, Sumatra Lor, ing 3 Juli 1945.
Bapaké asma Abdul Azis Siregar, ibuné asma Ny. N. H. Azis Siregar.

Pawiyatan
Ashadi namataké sekolah dhasar ana Prapat, Sumatra Lor, taun 1958.
Nerusaké SMP ana Prapat, tamat 1961.
Banjur ana SMA Negeri Padang Sidempuan milih pérangan B tamat 1964.

Nalikane umur 19, dhèwèké péngin sinau jurnalistik amarga kainspirasi saka tokoh jurnalistik Tirto Adhi Soerjo.
Taun 1964, mèlu kuliah ana Jurusan Publisistik, Fakultas Sosial Pulitik, Universitas Gadjah Mada, éntuk gelar sarjana taun 1970.
Nanging, nalikané lumebu, dhèwèké kagèt amarga nèng kana ora diajari jurnalismé babar blas.
Suwasana jaman iku (Rezim Lawas) marakaké dhèwèké sinau junalismé dhéwé (otodidak).
Nanging dhèwèké tetep nerusaké pawiyatané kanggo ngurmati wong tuwané.
Amarga iku, dhèwèké ora nerusaké pawiyatané nganti tingkat master lan doktoral.
Kanggo dhèwèkné, gelar pawiyatan iku ora wigati, sing wigati ya iku pakaryané sawijining wong ana babagan kang ditresnani.

Pakaryan
Kawit éntuk gelar sarjana publisistik, dhèwèké manggon ana Yogyakarta lan makarya minangka dhosèn enom ana jurusan publisistik iku.

Ashadi sepisanan lumebu ana donya jurnalistik ing 1971, nalika dhèwèké ngedhegaké kalawarti minggon Sendi karo kanca-kancane kaya ta Daniel Dhakidae lan Zulkifly Lubis.
Ashadi dadi kepala édhitor ana kono.
Émané, kalawarti iku dilarang déning Soeharto sawisé edhisi 13 amarga kritik tajam ngenani rencana pamaréntah kanggo yasa Taman Mini Indonesia Indah.
Pengadilan mutusaké dhèwèké salah amarga ngina nagara lan présidhèn.
Dhèwèké ditibani ukuman percobaan setaun kunjara.

Bubar iku, dhèwèké lumebu ana donya anyar, dhèwèké nulis 12 novèl.

Karya
Dhèwèké nulis trilogi Cintaku di Kampus Biru.
Dèwèké nulis Cintaku di Kampus Biru ing 1972 lan diemot minangka cerita sambung ana Kompas taun 1972.
Novèl iki kondhang ing kalanganing nom-noman taun 1980-an.

Cathetan suku

Bibliografi

Pranala njaba 
Laman web Ashadisiregar's Weblog
Laman web Sorot Jogja 
Laman web The Jakarta Post
Laman web Lensa Indonesia

Sastrawan
Artikel Wiki Mrebawani
Gègèr Sastra 1968 ya iku prastawa sepisanan karya kagunan ana Indonesia diadili ing pengadilan pidana.
Prastawa iki mangkat saka diemoté cerkak Langit Makin Mendung karyané Ki Pandji Kusmin ing kalawarti Sastra ing Agustus 1968.

Hans Bague Jassin minangka kepala kalawarti Sastra, nolak ngungkap jeneng asli panganggit cerkak kang isiné dianggep ngina Gusti iku.
Amarga iku, dhèwèké dikèki ukuman ora olèh nerbitaké apa waé kang mambu sastra sasuwéné setaun.
Kasus iki banjur nuwuhaké pitakonan peran kritik kagunan kang dadi médhiator antarané publik karo seniman.

Sajatiné cerkak iku ngritik Soekarno lan Partai Kuminis Indonesia (PKI).
Nanging émané, imajinasiné kebablasen, saéngga dhèwèké dituding ngina Islam.

Prosés Perkara
Kejaksaan Tinggi Sumatra Utara ana Medan nyita kalawarti Sastra ing tanggal 12 Oktober 1968.
Kajaba iku, kantor kalawarti Sastra ana Jakarta didemo déning saklumpukan wong.

Para pengarang lan seniman Jakarta, sawisé éntuk warta saka Medan tanggal 12 Oktober 1968, nggawé pernyataan protés ngenani larangan perédharan kalawarti Sastra.
Kalawarti KAMI, tanggal 14 Oktober 1968, ana tajuk rencanané ngulas pelarangan iku.
Ana tajuké iku karan yèn kasusastran mung bisa tuwuh angger ana kamardikan nyipta; kasusastram bisa dadi kredil utawa mati yèn kamardikan diwatesi.

Tanggal 22 Oktober 1968, Ki Pandji Kusmin gawé layang njaluk pangapuraning pamaca kalawarti Sastra lan njipuk cerkaké kanthi ujar cerkak iku dianggep ora tau ana.
Dhèwèké ora maksud ngina Islam. mung péngin nggeguyu jaman pamaréntahané Soekarno.

Prosés pengadilan prakara iku ana Jakarta antarané taun 1969-1970.
H. B. Jassin dicekel pulisi lan diadili ana 4 Fèbruari lan 11 Fèbruari 1970.
Jaksa nuduh dhèwèké nglanggar Pasal 156 j.o. Pasal 55 ayat (1) sub c. KUHP.
Tanggal 28 Oktober 1970, hakim nibakaké vonis.
H. B. Jassin ditibani ukuman setaun kunjara kanthi masa percobaan rong taun.

Pungkase, Heboh Sastra 1968 dadi salah sawijining bukuné H. B. Jassin kang terbit taun 1970.
Buku iku isi karangan Jassin karo rekaman pambelané ana prastawa sing marai gègèr iku.

Tanggepan
Saka kaum ulama iya ana tanggepan, antarané saka Mantri Agama Republik Indonesia lan Hamka.
Hamka ngrasa kesinggung lan nganggep panganggité gawé dosa gedhé lan patut dipatèni.

Bahrum Rangkuti ora sarujuk karo Hamka.
Dhèwèké ujar yèn kakarepan panganggité ya iku ngresiki Islam saka racun-racun Nasakom.

Achdiat Karta Mihardja duwé gagasan yèn nulis ing Indonesia durung duwé démokrasi, sing artiné apa waé dirembug blak-blakan lan toleransi.
Ngenani kalawarti Sastra, apike dirembug ing papan terbuka antarané sastrawan, ahli agama, ahli ukum, ahli ngèlmu jiwa, ahli pendhidhikan, ahli kemasyarakatan, lan ahli-ahli liyané supaya masarakat ngerti adheg-adhegé para ahli lan njipuk dudutan dhéwé-dhéwé.

Cathetan suku

Bibliografi

Pranala njaba 
Laman web SatuHarapan.com
Skripsi Indra Sarathan ana laman Academia.edu
Laman web cirebontrustcom
Laman web Langgam Lembaran Budaya Sumut Pos 

Prastawa
Sastra
1968
Artikel Wiki Mrebawani
Persatuan Sepak bola Surabaya (disingkat Persebaya) ya iku sawijining tim bal-balan Indonésia kang basisé ana ing Kutha Surabaya, Jawa Wétan, Indonésia. Persebaya saiki main ana ing Liga Premier Indonésia. Wiwit taun 2010, kanthi anané kontroversi penyelenggaraan Liga Primer Indonésia (LPI), Persebaya banjur maleh dadi Persebaya 1927 dadi salah siji LPI. Suporter saka tim Persebaya dikenal karo jeneng bonek (bondo nekat) amarga saking fanatike marang klub asal Kutha Surabaya iki.

Sajarah 
Persebaya didirikake déning Paijo lan M. Pamoedji tanggal 18 Juni 1927. Ana ing wiwitan ngadege klub iki, Persebaya duwé jeneng Soerabhaiasche Indonesische Voetbal Bond (SIVB). Nalika iku ana ing Surabaya uga ana klub kang jenenge Sorabaiasche Voebal Bond (SVB), bonden (klub) iki digawé nalika taun 1910 lan pemaine ya iku wong-wong Walanda kang ana ing Surabaya. Nalika tanggal 19 April 1930, SIVB bareng karo VIJ Jakarta, BIVB Bandung (saiki Persib Bandung), MIVB (saiki PPSM Magelang), MVB (PSM Madiun), VVB (Persis Sala), PSM (PSIM Yogyakarta) mèlu andil ana ing laire Persatuan Sepak bola Seluruh Indonésia (PSSI) ana ing pertemuan kang dianakake ing Societeit Hadiprojo Yogyakarta. SIVB ana ing pertemuan iku diwakili déning M. Pamoedji. Setaun sawisé iku banjur kompetisi taunan antar kutha utawa perserikatan diselenggarakake. SIVB bisa lumebu final kompetisi perserikatan nalika taun 1938. Nalika Walanda kalah saka Jepang taun 1942, prestasi SIVB kang meh kabehan saka pemaine ya iku juru main pribumi lan ana sithik kang turunan saka Tionghoa bisa lumebu manèh menyang final sadurungé dikalahake déning Persis Sala. Pungkasane nalika taun 1943 SIVB ganti jeneng dadi Persibaja (Persatuan Sepak Bola Indonésia Soerabaja). Ana ing jaman iki Persibaja diketuai déning Dr. Soewandi. Jaman semana, Persibaja bisa menagake lan dadi juara nalika taun 1950, 1951 lan 1952.

Pemain

Cathetan suku

Tim bal-balan Indonésia
Kutha Surabaya
FC Community Shield yaiku tetandhingan bal-balan taunan ndhik Inggris sing nemokné juwara Liga Inggris karo juwara Piala FA. Lèk juwara Liga Inggris ya menangné Piala FA, dadiné runner-up liga bakal dadi musuh tekok juwara liga. Tetandhingan iki lekas dionokné taun 1908-1909, dhèk kuwi nganggo jeneng Charity Shield. Tetandhingan iki dionokné déning The Football Association, terus éntuk-éntukané disumbangné nang badan sosial ndhik Inggris. Community Shield iku tetandhingan sing mbukak ungsum liga bal-balan ndhik Inggris. Taun 2016 iki Manchester United dadi juara ndhik tanagané Jose Maurinho amarga permainané sing efektif.

Piala iki kerep dijenengi nganggo tembung Piala Ciki

Daftar Juarané 
Iki dafrtar juarané taun 2000 nganti 2016:

2000 Chelsea

2001 Liverpool

2002 Arsenal

2003 Manchester United

2004 Arsenal

2005 Chelsea

2006 Liverpool

2007 Manchester United

2008 Manchester United

2009 Chelsea

2010 Manchester United

2011 Manchester United

2012 Manchester City

2013 Manchester United

2014 Arsenal

2015 Arsenal

2016 Manchester United

Rujukan 

Tetandhingan bal-balan ing Inggris
Artikel Wiki Mrebawani
Pevita Pearce () ya iku aktris lan pèmain filem Indonésia katurunan Banjar lan Inggris, ibune asalé saka Banjarmasin lan bapakné asalé saka Inggris. Dhèwèké misuwur saka filem Denias, Senandung di Atas Awan (2006) sing olèh peran dadi Angel. Film iku dadi pèngalaman pertama sajeroning dhèwèké akting ana ing filem layar amba sawisé dhèwèké merani sinétron Mutiara Hati dadi Tara.

Ing pungkasan taun 2007, Pevita uga bali main ning filem Lost in Love sing tayang nalika wulan Mèi 2008. Ing jèroné filem iki, Pevita olèh peran utama dadi Tita. Pevita banjur main peran bareng Richard Kevin sing olèh peran dadi Adit. Pevita olèh peran Tita liwat dhèrètan prosès seleksi kang dawa wiwit saka watara 1.100 pandhaptar nganti ngerucut dadi wolung wong lan saka filem Lost in Love, Banjur Pevita dinominasiké dadi Pemain Utama Wanita Paling Apik ing panghargyan Pestival Filem Indonésia (FFI) taun 2008..

Kauripan pribadi 
Pevita anak kapindho saka telu saduluran sing lair saka pasangan Bramwell Pearce sing asalè saka Inggris, laan Ernie Auliasari sing asalé saka kutha Banjarmasin. Ing taun 2010, Pevita wis njalin gayutan karo Anindyo Baskoro, personel grup band RAN, nanging pungkas ing taun 2012. Ing taun 2012 uga, Pevita Pearce nerusaké sinau ana ing New York, babagan teater.

Ing 2016 Pevita di diagnosis karo dokter dhewekè duwè tumor ana ing dhadhane. Dina Selasa, 12 Maret 2016 Pevita nglakoni operasi pengangkatan Tumor saka dhadhane ing Rumah Sakit Prince Court Medical Hospital, Kuala Lumpur, Malaysia.

Filmografi

Pawarta pariwara 

 Attack (2006)
 IM3 Ce-eSan (2008)
 IM3 GROOV3 (2009)
 Laurier (2009)
 Ponds (2010)
 Biore (2005)
 Ponds flawlles white (2011)
 Ponds Pure White bareng Camelia leaf (2011)
 Ponds White Beauty Naturals (2011)
 Luwak White Coffie (2013)
 Garnier BB Cream (2013)
 Lux (2014)
 BeeTalk (2014)
 Tim Tam (2015)
 Ichitan (bareng Al Ghazali) (2015)

Serial televisi 

 Stereo (2015)

Presenter 

 MTV Indonesian Music Awards 2010 (2010)
 Music Box (Trans 7) (2010)

Diskografi

Singel 

 Karena Dia Cintaku (2014), dipopulerkè Tika Ramlan
 Sapu Jagat (2014), dipopulerkè Deni Aden

Video klip 
2007
 Kesempatan Kedua (Tangga)
2009
 Cinta Sampai di Sini (singel D'Masiv)
2010
 Cemburu Menguras Hati (singel Vidi Aldiano)
 Letoy (single Blackout)
 Terbebas Darimu (singel Domino)
2011
 Sakit Hati (singel Piyu)
2012
 Bunga Terakhir (singel Afgan)
 Hidup Untukmu Mati Tanpamu (singel Noah)
2014
 Trilogy (single featuring Vidi Aldiano, Tatjana Saphira, lan JFlow)
 Karena Dia Cintaku (singel Pevita Pearce)
 Bersaksi (Anes Bali, OST Lorong Waktu 6)
 Get U Back (single Firly S4)
 Takbir Haji (Ray Nineball feat Anisa Fitri)
 Cepotune Wawancara Pevita Pearce (lagu Cepot, Bukan Sekedar Wayang)

Pangregan lan nominasi

Réferènsi

Pranala njaba 

 
 Info Resmi: Biodata Pevita Pearce
 Karir Pevita Pearce
 
 

Aktris Indonésia
Éropah-Indonésia
Inggris-Indonesia
Tokoh Banjar
Wong Jakarta
Artis Indonesia yang beragama Islam
Artikel Wiki Mrebawani
My Trip My Adventure ya iku acara TV kang sipate dokumenter wisata, ditayangke uatawa dibabar ana stasiun televisi Trans TV wiwit wulan September 2013. Acara iki nggambaraké petualangan lan eksplorasi kaendahan alam ing Indonesia. My Trip My Adventure byasane diisi déning loro pranata adicara utawa bisa luwih.

My Trip My Adventure dinobatake dadi salah siji acara kanthi kwalitas apik miturut survey saka Komisi Penyiaran Indonesia periode September nganti Oktober 2015.

Pranata Adicara 
 Nadine Chandrawinata
 Dion Wiyoko
 Marshall Sastra
 Vicky Nitinegoro
 Hamish Daud
 Denny Sumargo
 David John Schaap
 Rikas Harsa
 Richard Kyle

Pahargyan

Rujukan

Pranala njaba 
 My Trip My Adventure ing situs Trans TV
  ing Facebook
  ing Twitter
 My Trip My Adventure ing Instagram
Sri Wahyuni Agustiani () iku sawijining atlit angkat wesi Indonésia.

Nalika ing Asian Games 2014, dhèwèké bisa menangaké medali pirak ing kategori 48 kg, ngangkat total beban 187 kg. Nalika Olimpiade Rio 2016, dhèwèké menangaké medali kapisan kanggo kontingen Indonésia, kanthi olèh medali pirak ing kategori 48 kg, ngangkat gunggungé 192 kg.

Réferènsi

Atlit angkat wesi Indonésia
Tokoh saka Bandhung
Lair 1994
Total

Eko Yuli Irawan () iku sawijining atlit angkat wesi Indonésia. Ing Olimpiadhe Beijing 2008 Eko éntuk medhali prunggu. Sadurungé ing pasanggiri angkat wesi donya yunior ing Praha, Céko taun 2007, Eko olèh emas lan éntuk pangaji minangka the best lifter ing turnamèn iku. Nalika Olimpiadhe London 2012, ing kapindho Eko bisa éntuk medhali prunggu manèh ing kelas 62 kg kanthi total angkatan 317 kg. Banjur ing Olimpiadhe Rio 2016, Eko bisa éntuk medhali pérak.

Babad slira 
Eko iku lair ing Lampung sajeroning kulawarga sing kurang mampu. Bapaké jenengé Samana, ya iku tukang bécak, kamangka ibuné, Wastiah iku bakul sayuran.

Prèstasi

Nasional 

 Medhali emas PON XVII ing Kalimantan Wétan, 2008

Internasional 
 Medhali pérak Olimpiadhe Rio 2016
 Medhali prunggu Olimpiadhe London 2012, kelas 62 kg, total angkatan 317 kg.
 Medhali prunggu Olimpiadhe Beijing 2008, kelas 56 kg, kanthi total angkatan 288 Kg.
 Medhali pérak kejuaraan Asia ing Kanazawa, Jepang, ing kelas 62 Kg.
 Medhali emas Sea Games ing Thailand, 2007
 Medhali emas kajuwaran donya  yunior ing Praha, Republik Ceko, 2007; sekaligus kapilih minangka lifter apik dhéwé ing ajang acara kuwi.
 Rong medhali prunggu ing kajuwaran donya 2007 ing Chiang Mai, Thailand, ing kelas 56 Kg.
 Peringkat 8 kajuwaran donya taun 2006 ing Santo Domingo, Republik Dominika, kelas 56 Kg, kanthi total angkatan 266 Kg.

Réferènsi

Pranala njaba  

 Profil Eko Yuli Irawan di situs resmi London 2012
 Profil Eko Yuli di Suara Karya 
 Profil Eko Yuli di Sinar Harapan
 Eko Yuli Irawan Persembahkan Medhali untuk Indonesia - Antara
 Otot Spesial di Anak Tukang Becak - detik.com

Lair 1989
Wong urip
Atlet angkat besi Indonesia
Atlet juara dunia Indonesia
Olahragawan Indonesia peraih medali Olimpiade
Anna van der Breggen (Zwolle, 18 April 1990) iku sawijining atlit balapan pit Walanda.

Van der Breggen dadi juwara Éropah ing ngonthèl wektu taun 2012 (ngisor 23 taun) lan bisa finish dadi nomer 5 ing Valkenburg. Ing Olimpiade Rio 2016 dhèwèké bisa menang medhali emas.

Pranala njaba 

   Situs wèb resmi
  Pro Cycling Stats
  Cycling Database 

Lair 1990
Tokoh Walanda
Karl Popper yaiku filsuf sing lair 21 Juli ndhik Wina taun 1902. Bapaké yaiku Dr. Simon S.C. Popper karenan bab Filsafat karo bab Sosial. Bapaké Popper yaiku pengacara sing sugih. Wongtuwané ganti agama teko Yahudi ana ing Kristen, mangkané semenjak wektu cilik Popper dididik ndhik lingkunagan Lutheran. Sadurungé nganut paham Demokrat Sosial, piyambaké wong Marxis. Piyambaké nglakoni urip sosialé tenanan, nganggo klambi buruh lan urip ndhik tengah-tengah uwong sing pengangguran. Piyambaké uga mbiantu bocah-bocah cilik sing caca. Ndèk kono piyambaké kenal karo wong Psikoanalisis yaiku Alfred Adler. Bebarengan karo kui piyambaké uga aktif ndhik musik karo Arnold Schoenberg lan kekancan karo komponis Webber. Mben preian Popper remen munggah gunung.

Karya-karyané sing utami yaiku, logika Penemuan Ilmiah taun 1934, Masarakat Terbuka dan Musuh-musuhnya taun 1945, Kekurangan padha Historisisme taun 1957, lan Pencarian Tanpa Akhir taun 1976.

Cathetan suku

Filsafat
Artikel Wiki Mrebawani
Lair 1902
Alfred Adler iku ahli psikoanalisis Ostenrik wiwit taun 1870 nganti 1937. Piyambaké lair tanggal 1 Fèbruari ndhik Rudolfsheim lan séda tanggal 28 Mèi 1937]]. Adler iki urip ndhik lingkarané para doktor Freudian sing basisé  ndhik Wina Ostenrik samenjak taun 1990. Nanging, wiwit taun 1911, piyambaké ninggalno Freud amergo nyadari kahendak kanggo nduwé kuasa luwih onok pengaruhé kanggo njelasno tingkah lakuné manungsa katimbang dorongan sèksual. Sumbangané  sing wigati yaiku ngenalné istilah Inferiority Feeling. Adler nduwé pemikiran bab kepribadian yaiku Finalisme Fiktif, perjuangan ana ing arah Superioritas, Inferioritas, minat sosial, lan uga gaya urip.

Ndèk taun 1907 karyané yaiku Inferioritas Organik dan Kompensasi Psikis, taun 1927 yaiku Memahami Kodrat Manusia.

Cathetan suku

Filsafat
Artikel Wiki Mrebawani
Lair 1870
Arnold Schoenberg ya iku komponis sing lair ndhik Vienna Ostenrik tanggal 13 September 1874 lan séda ndhik Los Anggeles California tanggal 13 juli 1951. Sadurungé umuré sangang taun, piyambaké nyusun lagu kanggo loro biala. Biasanipun piyambaké mainké kaliyan guruné utawi sepupuné. Arnold iku komponis Austro-Hungaria. Sakbibaré karya-karyané romantik awal kaya ta Nyanyian Gurra taun 1900 nganti 1911 Schoenberg ngubah aluré musik abad 20. Wektu iku piyambaké ngerumusno metode 12 nada. Komposisi sing atonal iki bakal kerasa kaya ngganjel lan aneh. Pemusik karo penyanyi sing ora biyasa bakal kangelan nggawakné musik atonal. Malah uga pamiyarsa bakal kangèlan ngemataké. Karya-karyané sing raono nada lan wigati ya iku Lima Karya Okestra, Opus 16 taun 1909, lan Koserto Biola, Opus 36 taun 1934-1936.

Cathetan suku

Komponis
Artikel Wiki Mrebawani
Lair 1874
Persatuan Sepak Bola Barito Putera ya iku klub bal-balan indonésia saka tlatah Banjarmasin, Kalimantan kidul. Klub iki main ana ing Liga 1 Indonesia. Klub jejuluk kanthi jeneng Laskar Antasari (satriya  Antasari).

Stadion 
PS Barito Putera racaké main kanggo tetandhingan kandangé ana ing 17 May Stadium, which is currently renovated. Kanggo kompetisi  2014 Indonesia Super League, PS Barito Putera main kanggo tetandhingan kandang ana ing Demang Lehman Stadium. PS Barito Putera bakal migunakaké 17 May Stadium kanggo tetandhingan kandangé ing kompetisi 2015 Indonesia Super League sawisé rénovasiné rampung ing wulan Désèmmber 2014.

Supporter 
Grup supporter saka PS Barito Putera iku karan Bartman (Barito Mania).

Pakurmatan 
 Liga Indonesia Premier Division
 Juara: 2011–12
 Liga Indonesia Second Division
 Juara: 2008
 Galatama
 peringkat ka-3: 1992–93

Rujukan 

Artikel Wiki Mrebawani
Pelita Bandung Raya taun 2014 iku dadi mangsa ka-25 kanggo sujarah club bal-balan iki lan mangsa ka-2 mèlu kompetisi Indonesia Super League minangka jeneng Pelita Bandung Raya.

Ulasan  lan kridha 
Pelita Bandung Raya nyéwa Dejan Antonić kanggo nggantèni Darko Janacković suwéné rong taun minangka pelatihé Pelita Bandung Raya, miwiti ing mangsa iki. Pelita Bandung Raya munggahaké telung juru main saka akademi remaja kanggo gabung ing skuad senior mangsa iki. Heri Susanto uga diunggahaké saka akademi remaja ing tanggal15 Juli taun 2014.

Pelita Bandung Raya bisa munggah ana ing puteran ka-2 sawisé ngalahaké Persita Tangerang 3–1 ing tanggal  5 Sèptèmber taun 2014. Ing tanggal  9 Sèptèmber taun 2014, Dejan Antonić nampa kontraké tekan rampung ing taun 2016.

Pelita Bandung Raya bisa munggah ana ing semi final sawisé ngalahaké Persib Bandung 2–1 ing tanggal 30 Oktober 2014. Pelita Bandung Raya kalah ing tetandhingan semi final sawisé kalah karo Persipura Jayapura 2–0 ing tanggal 4 Novèmber 2014, mungkasi mangsa 2014.

Sumber 

Artikel Wiki Mrebawani
Marcel Proust ya iku sastrawan sing lair ndhik Auteuil Perancis tanggal 10 juli 1871 lan séda tanggal 18 November 1922 ndhik Paris Perancis. Proust iku anaké Adrien Proust dokter sing kacitra lan keturanan Perancis. Anadéné ibuné Jeanne née Weil saka kulawarga Yahudi sing sugih. sadungunipun masa studiné Proust éntuk prabawa teko Henri Bergson. Novèl Proust sing paling kawentar ya iku Remembrance of Things Past sing sifaté Otobiografis 1913-1927. Novèl iku nyeritakaken ana déné pengalamané manungsa iku dudu narasi kronologis nanging kasadaran ingatan. Tradisi Proust uga duwé prabawa ndhik karya-karyané Patrick Modiano.

Bibliografi 

 1896 Les plaisirs et les jours
 1904 La Bible D'Amiens; pertalan dari The Bible of Amiens karya Ruskin.
 1906 Sésame et les lys; pertalan dari Sesame and Lilies karya Ruskin.
 1913-1927 À la recherche du temps perdu ("Mencari Waktu Yang Hilang")
 Du côté de chez Swann, 1913 
 À l'ombre des jeunes filles en fleurs, 1919 
 Le Côté de Guermantes, 1920/21 
 Sodome et Gomorrhe, 1921/22
 La Prisonnière, 1923
 La Fugitive, Albertine disparue, 1925
 Le Temps retrouvé, 1927
 1919 Pastiches et mélanges
 1954 Contre Sainte-Beuve
 1954 Jean Santeuil (tidak diselesaikan)

Cathetan suku

Filsafat
Artikel Wiki Mrebawani
Lair 1871
Ambrose Bierce ya kuwi tiyang jurnalis, panganggit, lan uga panyerat saka Ohio, Amérikah Sarékat. Bierce lair ing kutha Meigs County, Ohio, Amérika Sarékat, surya 24 Juni 1842 lan tilar dunya ing kutha Chihuahua, Chihuahua, Meksiko, 1914 (ora ana sumber ingkang nulis bab kapan surya tilar dunyané). Bierce uga gadhah kathah karya gurit misuwur ing nagarané kaya ta Rimer lan Another Way.

Iki pratélan karya saka Bierce, kaya ta;
 "Alone"
 "Decalogue"
 "Elegy"
 "Freedom"
 "Piety"
 "Rimer"
 "Safety-Clutch"
 "Weather"
 A Wreath Of Immortelles
 Adair Welcker, Poet
 Alone
 An Inscription
 Another Way
 At The Close Of The Canvass
 Christian
 Convalescent
 Creation
 Decalogue
 Egotist
 Elegy
 Elixer Vitæ
 Freedom
 General B.F. Butler
 Geotheos
 In Defense
 Invocation
 Matter For Gratitude
 Montefiore
 On The Wedding Of The Aeronaut
 Piety
 Politics
 Polyphemus
 Presentiment
 Rimer
 T.A.H.
 The Bride
 The Confederate Flags
 The Day Of Wrath / Dies Iræ
 The Death Of Grant

Cathetan suku 

Lair 1842
Pati 1914
Panulis Amérika
Juru gurit Amérika
Pesisir Bama kuwi salah siji jujugan plesiran ing kawasan Taman Nasional Baluran ing Situbondo, Banyuwangi, Jawa Timur. Pesisir Bama duwé pasir putih lan ombak sing relatif kalem lan ing tlatah pasisir sing ora banget rame diubengi akèh wit rerimbuan. Pesisir Bama duwé tlatah sing isih alami. Ing Pesisir Bama akèh kéwan alasan kaya ta cecak, kethèk lan warna-warna jinis manuk .

Sesawangan Pesisir Bama 
Sesawangan donya ngisor sagara ing Pesisir Bama iki kedelok becik banget lan kehe terumbu karang mawa iwak hias. Dengan ombak kang sedheng tenang awake dhéwé bisa nglakoke snorkeling katur iruh-delok kebecikan donya ngisor sagara ing Pesisir Bama

Cathetan suku 

Papan wisata ing Jawa Wétan
Papan wisata ing Kabupatèn Banyuwangi
Artikel Wiki Mrebawani

en:Bama beach
id:Pantai Bama
Denias, Senandung di Atas Awan ya iku filem sing disutradari karo John de Rantau lan diprodhuksi ing taun 2006, dibintangi déning  Albert Thom Joshua Fakdawer, Ryan Stevano William Manoby , Ari Sihasale, Nia Zulkarnaen lan Marcella Zalianty.

Film Denias, Senandung di Atas Awan kasil lumebu seleksi Piala Oscar taun 2008. Saliyané Denias, filem Opera Jawa lan The Photograph uga sempat péngin diseleksi. Nanging akhirè mung filem Denias sing kepilih diseleksi kanggo kategori filem asing ana ing Piala Oscar.

Filem Indonésia
Artikel Wiki Mrebawani
Wong Suryani (Syriac: ܐܫܘܪܝܐ‎), uga diarani Chaldo-Assyrians lan Syriacs (deleng jeneng-jenengé wong Kristen Suryani), yaiku sawijining golongan etnorelijiyus asli Wétan Tengah. Akèh-akèhé wong Suryani nuturaké basa Neo-Aramia, kang subpérangané kalebu Lor-Wétan, Tengah, lan Neo-Aramia Kulon, sarta uga basa liyané, gumantung karo nagara kang didunungi. Wong Suryani nganggep padha tumurun saka wong-wong mawa kabudayan tuwa ing Mésopotamia kuna udakara taun 2500 SM. Kabudayan iku minangka salah siji kang tuwa dhéwé sadonya.

Wewengkon kang tanah wutah getihé wong Suryani iku, ing wektu iki minangka pèrangané Irak Lor, Turki Kidul-Wétan, Iran Lor-Kulon lan Suriah Lor-Wétan. Akèh-akèhé wis padha ngalih menyang wewengkon liyané kalebu Amérika Lor, Levant, Ustrali, Éropah, Ruslan lan para Kaukasus sasuwéné abad kapungkur. Émigrasi disebabaké karo kadadéan-kadadéan kaya déne génosidha déning Kakaisaran Ottomansasuwéne Perang Donya I, Rajapati Masal Simélé ing Irak ing taun 1933, Révolusi Iran ing 1979, Niti Al-Ba'ath lan Nasionalisme Arab ing Irak lan Suriah kaya ta kampanyé Al-Anfal kang diayahi Saddam Hussein lan tuwuhing Nagara Islam kang neluk sapérangan gedhé Lebak Niniwé.

Wong Suryani akèh-akèhé agamané Kristen, kang pituhu marang tata ngibadah liturgi Kristen ing Suriah Wétan lan kulon. Gréja-gréja kang madegaké tata ibadahé Suriah Wétan kalebu Gréja Suryani Wétan, Gréja Kuna Wétan, lan Gréja Katulik Chaldean, kang umaté akèh-akèhé nuturaké basa pérangan Lor-Wétaning Aramia Wétan. Déné gréja-gréja tata ibadahé Suriah Kulon, yaiku Gréja Ortodoks Suryani lan Gréja Katulik Suryani, akèh-akèhé nuturaké basa pérangan Tengah lan Kulon.

Sing paling anyar, yaiku Perang Irak 2003, lan Perang Sipil Suriah kang wiwit ing taun 2011 uwis ngèngseraké brayan Suryani enggon-enggonan, amarga wong-wongé uwis ngalami panyiya-nyiya étnis lan relijiyus kang ditindakaké karo ékstrimis Muslim. Watara sakyuta wong-wong Irak, utawa luwih, kaya kang dilapuraké déning Pasarékatan Bangsa-Bangsa uwis minggat saka Irak awit panelukan, amèh 40 persèn iku wong-wong Suryani sanajan para Suryani amung nglimputi watara 3 persèn saka demografisé Irak sadurungé perang. Miturut lapuran 2013 déning panggedhé Motwa, amung ana watara 300.000 wong-wong Suryani kang isih dedunung ana Irak.

Rujukan 

Golongan ètnik ing Iran
Golongan ètnik ing Irak
Golongan ètnik ing Suriah
Golongan ètnik ing Turki
Artikel Wiki Mrebawani
Kebon Teh Pagilaran ana ing kutha Batang Jawa Tengah, tepate ana ing désa Keteleng Kacamatan Blado, Kabupatèn Batang, Jawa Tengah. Wisata iki ngerupakake agrowisata kang kesohor ing Jawa Tengah kerana sesawangan alame kang apik. Wisata kebun Teh Pagilaran iki ngerupakake daerah perkebunan teh kang duwé luas kurang luwih 1113 hektar. Pas jaman kolonial welanda biyèn, daerah iki dadi salah sawijining daerah kang ngasilaké bumbon crakèn paling akèh saking Jawa Tengah. Ing mangsa saiki, daerah iki ora semata-mata dadi perkebunan, nanging dadi panggonan wisata kang duwé daya tarik ageng.

Fasilitas
Panggonan wisata iki ora Cuma duwé sesawangan wit-witan the semata, nanging duwé panggonan wisata alam kang amba. Pira-pira wisata alam kang ana ing daerah wisata The Pagilaran ya iku panggonan outbond, panggonan kereta gantung, panggonan arum jeram. Lan esih akèh wisata-wisata laine. Saliyané wisata alam, pengunjung kang péngin nginep ora perlu khawatir, kerana akèh banget penginapan kang disediaake masarakat lokal. Manawi péngin apik, pengunjung bisa nyewa villa. Nanging yèn péngin rega kang luwih murah, pengunjung bisa milih losmen utawa nyewa kamar.

Jarak
Saking daerah Kota Batang, pengunjung bisa ngenteake wektu sampe 1 jam kanggo nganti ing lokasi wisata alam pagilaran. Ora ana kendaraan umum kang sampe daerah wisata iku, nanging pengunjung bisa nyewa mobil umum utawa gowo kendaraan pribadi. Ora perlu khawatir bakal lali utawa kesasar, kerana dalan kang bakal diliwati Cuma sak dalan. Akèh banget petunjuk arah kang bisa dadi pembimbing pengunjung kang urung pernah tumeko mrono.

Regane Tiket Lumebu
Sekdawane dalan kang wis lumebu daerah Pagilaran sebenere wis bisa ngawehi sesawangan kang saé, lan pengunjung ora bakal ditariki dhuwit manawi arep foto-foto utawi lungguh. Manawi péngin weruh sesawangan kang luwih apik, pengunjung bisa nerusaké lelampahan, nanging bakal ditariki biaya karcis, kisaran regane sakiwa-tengené Rp 5.000, nanging pas mangsa liburan lumrahé bakal dadi Rp 10.000.

Pranala jaba 
 Tentang Informasi Umum Kebun Teh Pagilaran
 Saking Pemerentah Provinsi Jawa Tengah

Papan wisata ing Jawa Tengah
Artikel Wiki Mrebawani